Vyhlásenie Ministerstva práce, sociálnych vecí a rodiny Slovenskej republiky podľa   čl. 13 Legislatívnych pravidiel vlády Slovenskej republiky

	Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov sa predkladá na rokovanie vlády Slovenskej republiky s týmito rozpormi:
Konfederácia odborových zväzov Slovenskej republiky
1.	nesúhlasí so zrušením ochrannej lehoty,
2.	nesúhlasí so znížením nemocenských dávok,
3.	žiada, aby výška invalidného dôchodku priznaného podľa zákona č. 100/1988 Zb. bola zohľadnená vo výške úrazovej renty,
4.	žiada doplniť tabuľky zhody o Smernicu 1999/70/ES a Smernicu 91/383/EHS,
5.	žiada ustanoviť minimálnu sumu starobného dôchodku,
6.	žiada, aby účasť na štrajku všeobecne nepodmieňovala prerušenie povinného poistenia,
7.	žiada obnovenie dôchodku za výsluhu rokov umelcom,
8.	nesúhlasí s poskytovaním náhrady počas 14 dní dočasnej pracovnej neschopnosti zamestnanca a so znížením jej výšky,
9.	nesúhlasí s predĺžením obdobia redukcie priemerného osobného mzdového bodu,
10.	žiada valorizovať dôchodkové dávky pevnou sumou,
11.	žiada neobmedzovať nárok na doživotnú úrazovú rentu,
12.	žiada znížiť odvodové zaťaženie zamestnancov rovnako ako zamestnávateľom.

Ministerstvo financií Slovenskej republiky
K Čl. I
-	nesúhlasí so zhoršením bilancie Sociálnej poisťovne.